
 17.3.2021
 BG
 Официален вестник на Европейския съюз
 L 91/14
 РЕГЛАМЕНТ ЗА ИЗПЪЛНЕНИЕ (ЕС) 2021/461 НА КОМИСИЯТА
 от 16 март 2021 година
 за изменение на Регламент (ЕО) No 1235/2008 по отношение на датата за получаване на заявленията за признаване на контролните и надзорните органи за целите на равностойността в рамките на режима за внос на биологични продукти въз основа на Регламент (ЕО) No 834/2007
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 834/2007 на Съвета от 28 юни 2007 г. относно биологичното производство и етикетирането на биологични продукти и за отмяна на Регламент (ЕИО) No 2092/91 (1), и по-специално член 33, параграф 3 и член 38, буква г) от него,
 като има предвид, че:
 (1)
 В Регламент (ЕС) 2018/848 на Европейския парламент и на Съвета (2) се постановява, че схемата от контролни и надзорни органи, които Комисията въз основа на член 33, параграф 3 от Регламент (ЕО) No 834/2007 признава за осъществяването на контрол и издаването на сертификати в трети държави за целите на вноса на продукти с равностойни гаранции, ще бъде заменена със схема от контролни и надзорни органи, признати от Комисията за целите на вноса на отговарящи на изискванията продукти.
 (2)
 Поради избухването на пандемията от COVID-19 и свързаната с нея криза в областта на общественото здраве началната дата на прилагане на Регламент (ЕС) 2018/848 и някои други дати, посочени в същия регламент, бяха отложени с една година по силата на Регламент (ЕС) 2020/1693 на Европейския парламент и на Съвета (3). В резултат на това Делегиран регламент (ЕС) 2018/848 ще се прилага от 1 януари 2022 г.
 (3)
 С цел да се гарантира, че е налице необходимият административен капацитет за своевременно признаване на контролните и надзорните органи по новата схема, член 11, параграф 1 от Регламент (ЕО) No 1235/2008 на Комисията (4) беше изменен с Регламент за изпълнение (ЕС) 2020/25 (5), за да се предвиди крайна дата за получаване на нови заявления за признаване на контролните и надзорните органи за целите на равностойността по старата схема. Крайната дата е 30 юни 2020 г.
 (4)
 Затова е необходимо член 11, параграф 1 от Регламент (ЕО) No 1235/2008 да бъде изменен отново, за да се съгласува датата за получаване на нови заявления за признаване на контролните и надзорните органи за целите на равностойността по старата схема за внос с датата на създаване на новата система за внос в Регламент (ЕС) 2018/848.
 (5)
 Поради това Регламент (ЕО) No 1235/2008 следва да бъде съответно изменен.
 (6)
 С цел да се даде възможност на съответните контролни и надзорни органи да се възползват в пълна степен от оставащия период до 30 юни 2021 г. след повторното активиране на съответния ИТ инструмент, настоящият регламент следва да влезе в сила по спешност на деня след деня на публикуването му в Официален вестник на Европейския съюз.
 (7)
 Мерките, предвидени в настоящия регламент, са в съответствие със становището на Комитета по биологично производство,
 ПРИЕ НАСТОЯЩИЯ РЕГЛАМЕНТ:
 Член 1
 В член 11, параграф 1 от